CELEX: 22014D0233
Language: el
Date: 2014-10-24 00:00:00
Title: Απόφαση της Μεικτής Επιτροπής του ΕΟΧ αριθ. 233/2014 της 24ης Οκτωβρίου 2014 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2015/1457]

3.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 230/39
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 233/2014
   της 24ης Οκτωβρίου 2014
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2015/1457]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 278/2014 της Επιτροπής, της 19ης Μαρτίου 2014, για την τροποποίηση του κανονισμού (EE) αριθ. 185/2010 όσον αφορά την αποσαφήνιση, την εναρμόνιση και την απλούστευση της χρήσης των τεχνικών ανίχνευσης ιχνών εκρηκτικών (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η εκτελεστική απόφαση 2014/1200/ΕΕ της Επιτροπής, της 5.3.2014, η οποία τροποποιεί την απόφαση 2010/774/ΕΕ της Επιτροπής περί καθορισμού λεπτομερών μέτρων για την εφαρμογή των κοινών βασικών προτύπων για την ασφάλεια της αεροπορίας σε σχέση με αερομεταφερόμενο φορτίο και ταχυδρομείο πρέπει να ενσωματωθεί στη συμφωνία για τον ΕΟΧ.
            
         
               (3)
            
            
               Η εκτελεστική απόφαση 2014/1635/ΕΕ της Επιτροπής, της 17.3.2014, για την τροποποίηση της απόφασης 2010/774/ΕΕ όσον αφορά την αποσαφήνιση, την εναρμόνιση και την απλούστευση της χρήσης των τεχνικών ανίχνευσης ιχνών εκρηκτικών πρέπει να ενσωματωθεί στη συμφωνία για τον ΕΟΧ.
            
         
               (4)
            
            
               Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XIII της συμφωνίας για τον ΕΟΧ τροποποιείται ως ακολούθως:
   
               1.
            
            
               Στο σημείο 66ηε [κανονισμός (ΕΕ) αριθ. 185/2010 της Επιτροπής] προστίθεται η ακόλουθη περίπτωση:
               
                           «—
                        
                        
                           
                              32014 R 0278: Εκτελεστικός κανονισμός (ΕΕ) αριθ. 278/2014 της Επιτροπής της 19ης Μαρτίου 2014 (ΕΕ L 82 της 20.3.2014, σ. 3).».
                        
                     
         
               2.
            
            
               Στο σημείο 66ηστ [απόφαση C (2010) 774 τελικό της Επιτροπής] προστίθενται οι ακόλουθες περιπτώσεις:
               
                           «—
                        
                        
                           
                              32014 D 1200: Εκτελεστική απόφαση 2014/1200/ΕΕ της Επιτροπής της 5.3.2014 η οποία τροποποιεί την απόφαση 2010/774/ΕΕ της Επιτροπής περί καθορισμού λεπτομερών μέτρων για την εφαρμογή των κοινών βασικών προτύπων για την ασφάλεια της αεροπορίας σε σχέση με αερομεταφερόμενο φορτίο και ταχυδρομείο,
                        
                     
                           —
                        
                        
                           
                              32014 D 1635: Εκτελεστική απόφαση 2014/1635/ΕΕ της Επιτροπής της 29.2.2012 για την τροποποίηση της απόφασης 2010/774/ΕΕ της Επιτροπής όσον αφορά την αποσαφήνιση, την εναρμόνιση και την απλούστευση της χρήσης των τεχνικών ανίχνευσης ιχνών εκρηκτικών.».
                        
                     
         Άρθρο 2
   Τα κείμενα του εκτελεστικού κανονισμού (ΕΕ) αριθ. 278/2014 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 1η Νοεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 24 Οκτωβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 82 της 20.3.2014, σ. 3.
   
      (2)  Δεν έχουν αναφερθεί συνταγματικές απαιτήσεις.